CELEX: 62020CN0168
Language: et
Date: 2020-04-22 00:00:00
Title: Kohtuasi C-168/20: Eelotsusetaotlus, mille on esitanud High Court of Justice Business and Property Courts of England and Wales (Ühendkuningriik) 22. aprillil 2020 – M-i kaaspankrotihaldur (1), M-i kaaspankrotihaldur (2) versus M-i abikaasa, MH, ILA ja M

10.8.2020   
            
            
               ET
            
            
               Euroopa Liidu Teataja
            
            
               C 262/12
            
         
      Eelotsusetaotlus, mille on esitanud High Court of Justice Business and Property Courts of England and Wales (Ühendkuningriik) 22. aprillil 2020 – M-i kaaspankrotihaldur (1), M-i kaaspankrotihaldur (2) versus M-i abikaasa, MH, ILA ja M
      (Kohtuasi C-168/20)
      (2020/C 262/15)
      Kohtumenetluse keel: inglise
      
         Eelotsusetaotluse esitanud kohus
      
      High Court of Justice Business and Property Courts of England and Wales
      
         Põhikohtuasja pooled
      
      
         Hagejad: M-i kaaspankrotihaldur (1), M-i kaaspankrotihaldur (2)
      
         Kostjad: M-i abikaasa, MH, ILA ja M
      
         Eelotsuse küsimused
      
      
                  1.
               
               
                  Kas juhul, kui liikmesriigi kodanik on Ühendriiki kolides või seal asutamisvabadust teostades kasutanud ELTL artiklitest 21 ja 49 ning kodanike õiguste direktiivist (parlamendi ja nõukogu direktiiv 2004/38/EÜ (1)) tulenevaid õigusi, on nende sätetega kooskõlas, et hoolekandereformi ja pensionide 1999. aasta seaduse (edaspidi „WRPA 1999“) § -ga 11 on arvatud pankrotivarast välja pensioniõigused pensioniskeemis – sealhulgas niisuguses, mis on loodud teises liikmesriigis ja saanud seal maksuhalduri tunnustuse – olenevalt sellest, kas see pensioniskeem on pankroti väljakuulutamise ajal registreeritud 2004. aasta rahandusseaduse (Finance Act 2004) § 153 kohaselt või nähtud ette 2002. aasta määruse (Occupational and Personal Pension Schemes (Bankruptcy) (No. 2) (Regulations) 2002) artikliga 2 ning seega saanud Ühendkuningriigis maksuhalduri tunnustuse?
               
            
                  2.
               
               
                  Kas esimesele küsimusele vastates on asjakohane või vajalik:
                  
                              a)
                           
                           
                              tuvastada, kas isik kolis Ühendkuningriiki eelkõige selleks, et esitada Ühendkuningriigis pankrotiavaldus?
                           
                        
                              b)
                           
                           
                              võtta arvesse 1) kaitset, mis võib olla pankrotistunud isikule ette nähtud seoses tunnustamata pensioniskeemidega vastavalt WRPA 1999 § -le 12, ja 2) võimalust, et pankrotihaldurid nõuavad tagasi summad seoses tunnustatud pensionikokkulepetega?
                           
                        
                              c)
                           
                           
                              võtta arvesse nõudeid, mis kehtivad Ühendkuningriigis registreeritud ja maksuhalduri heakskiidu saanud pensioniskeemide suhtes?
                           
                        
            
         (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT 2004, L 158, lk 77; ELT eriväljaanne 05/05, lk 46).